नामांकन पुराना पर एनओसी नई देनी होगी
पंचायत चुनाव भरने लगे हैं बिजली निगम का खजाना
{भाटला के रामकुमार ने जमा कराया साढ़े पांच रुपये का बिल
भास्करन्यूज | हांसी
पंचायतचुनाव को लेकर बिजली निगम का खजाना फिर भरने लगा है। सोमवार को हांसी अद्र्ध शहरी उपमंडल में अकेले एक उपभोक्ता ने साढ़े पांच लाख रुपये से अधिक का बिजली बिल जमा कराया। नारनौंद उपमंडल में भी चार से पांच लाख तक बिलों का भुगतान होने की सूचना है।
गौरतलब है कि पंचायत चुनाव लड़ने के लिए लागू की गई शर्तों में बिजली निगम और सहकारी समितियों के नो-ड्यूज सर्टिफिकेट अनिवार्य किए हैं। जिन उम्मीदवारों को तरफ बिजली निगम के बकाया बिल हैं या सहकारी समितियों का कर्ज है, उन्हें पंचायत चुनाव लड़ने की अनुमति नहीं मिलेगी। इसे देखते हुए चुनाव लड़ने के इच्छुक उम्मीदवारों ने बिलों और कर्ज का भुगतान करना शुरू कर दिया है। चुनाव पर सुप्रीम कोर्ट की रोक से पहले भी बड़ी संख्या में उम्मीदवारों ने निगम कार्यालय आकर बिल भरे।
पंचायत चुनाव के लिए नए सिरे से प्रक्रिया शुरू होने के बाद संभावित उम्मीदवार फिर से नो-ड्यूज सर्टिफिकेट लेने के लिए बिजली निगम के कार्यालयों में दस्तक दे रहे हैं। हांसी अद्र्ध शहरी उपमंडल में अब तक करीब 15 लाख रुपये के बिलों का भुगतान किया जा चुका है। सोमवार को भाटला के रामकुमार ने 5,66,133 रुपये का बिल जमा कराया। निगम के उपमंडल अभियंता धर्मबीर सिंह ने बताया कि बकाया बिलों की वसूली के लिए छुट्टी के दिन भी काउंटर लगातार खुले रखे जा रहे हैं।
नारनौंद में भी की गई वसूली
^निगमके नारनौंद उपमंडल में भी बकाया बिलों के भुगतान को लेकर पंचायत चुनाव के उम्मीदवारों ने बिजली के बिलों का भुगतान किया। बकाया बिलों के रूप में पांच लाख रुपये तक की वसूली हो चुकी है। निगम प्रशासन ने बिलों का भुगतान लेने के लिए शुक्रवार, शनिवार और रविवार को अपने काउंटर खुले रखे, जिससे उम्मीदवारों को आसानी हुई।\\\'\\\' सुरेंद्रबुद्धिराजा, अभियंता, उपमंडल।
हांसी प्रथम और हांसी द्वितीय खंडों के लिए होने वाले चुनाव के लिए नामांकन दाखिल करने की प्रक्रिया 30 दिसंबर से शुरू होगी। इसे देखते हुए दक्षिण हरियाणा बिजली वितरण निगम राजकीय अवकाश के बावजूद अपने काउंटर खुले रख रहा है। उपमंडल अभियंता ने बताया कि आने वाले दिनों में भी काउंटर खुले रहेंगे, ताकि पंचायत चुनाव लड़ने के इच्छुक उम्मीदवार इनमें पहुंचकर बकाया बिल भर सकें।
आदेश आए हैं : बीडीपीओ
^पुरानेनामांकनों के लिए नई एनओसी जमा कराने के निर्देश मिल गए हैं। उम्मीदवारों को इसके साथ डिक्लेरेशन भी जमा करानी होगी। कोई उम्मीदवार ऐसा नहीं करेगा, तो उसका नामांकन रद्द हो सकता है।\\\'\\\' अशवीरनैन, बीडीपीओ, हांसी खंड द्वितीय।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva